Zagreb, 17. studenoga 2022.

**Povjerenstvo za odlučivanje o sukobu interesa (u daljnjem tekstu: Povjerenstvo)** na temelju članka 104. Zakona o općem upravnom postupku („Narodne novine“, broj 47/09. i 110/21.) i članka 32. stavka 1. podstavka 3. Zakona o sprječavanju sukoba interesa („Narodne novine“, broj 143/21., u daljnjem tekstu: ZSSI/21) dana 17. studenoga 2022. godine donosi sljedeće:

**RJEŠENJE**

1. **Ispravlja se mišljenje Povjerenstva Broj: 711-I-2226-M-426/22-03-17 od 7. studenoga 2022. na način da se u točki I. izreke na stranici 1, 4. red, iza riječi: „općim aktom“, riječi: „Županijske skupštine“ brišu, tako da točka I. izreke sada glasi:**

**„Nije suprotno odredbama ZSSI/21-a da obveznici Darko Koren, župan Koprivničko-križevačke županije i Ratimir Ljubić, zamjenik župana Koprivničko-križevačke županije, koriste službeni automobil 24 sata dnevno u skladu s općim aktom Koprivničko-križevačke županije, pri čemu trebaju voditi računa da prilikom korištenja službenog vozila ne zlouporabe posebna prava obveznika, jer bi isto predstavljalo povredu odredbi ZSSI/21-a.“**

1. **Ispravlja se mišljenje iz točke I. izreke na način da su u obrazloženju, na stranici 2, 5. odlomak, 7. - 8. red, iza riječi: „Pravilnik o korištenju službenih automobila, mobilnih telefona te radne odjeće i obuće“ riječi: „na sjednici Županijske skupštine Koprivničko-križevačke županije“, zamijene riječima: „od župana Koprivničko-križevačke županije“, te da se na istoj stranici, isti odlomak, 9. – 10 red iza riječi: „Pravilnik o dopuni Pravilnika o korištenju službenih automobila, mobilnih telefona te radne odjeće i obuće“ riječi: „na sjednici Županijske skupštine Koprivničko-križevačke županije“ zamijene riječima: „od župana Koprivničko-križevačke županije“, tako da navedena rečenica sada glasi:**

**„Zahtjevu za očitovanje priloženi su Odluka o ustrojstvu i djelokrugu upravnih tijela Koprivničko-križevačke županije, donesena na sjednici Županijske skupštine Koprivničko-križevačke županije od 2. prosinca 2019., kojom je određeno ustrojstvo i djelokrug upravnih tijela navedene županije, Odluka o izmjenama Odluke o ustrojstvu i djelokrugu upravnih tijela Koprivničko - križevačke županije, donesena na sjednici Županijske skupštine Koprivničko-križevačke županije od 19. lipnja 2021., Pravilnik o korištenju službenih automobila, mobilnih telefona te radne odjeće i obuće donesen od župana Koprivničko-križevačke županije 27. siječnja 2020., te Pravilnik o dopuni Pravilnika o korištenju službenih automobila, mobilnih telefona te radne odjeće i obuće donesen od župana Koprivničko-križevačke županije 11. ožujka 2020.“ , te**

**na stranici 4., 2. odlomak, 4., 5. i 6. red, iza riječi : „koji je“ riječi: „donijela Županijska skupština Koprivničko-križevačke županije, kao predstavničko tijelo navedene jedinice“, zamijene riječima: „koji je donio župan Koprivničko-križevačke županije“, tako da rečenica sada glasi:**

**„Stoga u konkretnom slučaju obveznici Darko Koren i Ratimir Ljubić mogu koristiti službeni automobil Koprivničko-križevačko županije 24 sata dnevno, s obzirom da je to propisano Pravilnikom o korištenju službenih automobila, mobilnih telefona te radne odjeće i obuće, odnosno općim aktom jedinice područne (regionalne) samouprave koji je donio župan Koprivničko-križevačke županije.“**

1. **U preostalom dijelu mišljenje Povjerenstva Broj: 711-I-2226-M-426/22-03-17 od 7. studenoga ostaje neizmijenjeno.**

**O b r a z l o ž e n j e**

Povjerenstvo je na 193. sjednici održanoj 7. studenoga 2021. na zahtjev obveznika Darka Korena, župana Koprivničko-križevačke županije, te obveznika Ratimira Ljubića, zamjenika župana Koprivničko-križevačke županije, dalo mišljenje Broj: 711-I-2226-M-426/22-03-17.

Međutim, prilikom izrade prijepisa navedenog mišljenja došlo je do pogreške u pisanju na način da je u točki I. izreke na stranici 1, 4. red omaškom iza riječi: „općim aktom“ pogrešno navedeno „Županijske skupštine“.

Nadalje, u obrazloženju navedenog mišljenja došlo je do pogreške u pisanju na način da je na stranici 2, 5. odlomak, 7. - 8. red, te 9 -10 red, omaškom navedeno iza riječi: „Pravilnik o korištenju službenih automobila, mobilnih telefona te radne odjeće i obuće“, odnosno riječi: „Pravilnik o dopuni Pravilnika o korištenju službenih automobila, mobilnih telefona te radne odjeće i obuće“ da su isti doneseni „na sjednici Županijske skupštine Koprivničko-križevačke županije“, iako je trebalo stajati da ih je donio župan Koprivničko-križevačke županije.

U obrazloženju navedenog mišljenja došlo je do pogreške u pisanju na način da je na stranici 4., 2. odlomak, 4., 5. i 6. red, iza riječi: „koji je“ omaškom navedeno „donijela Županijska skupština Koprivničko-križevačke županije, kao predstavničko tijelo navedene jedinice“, iako je trebalo stajati da ih je donio župan Koprivničko-križevačke županije.

Člankom 104. stavkom 1. Zakona o općem upravnom postupku propisano je da javnopravno tijelo može rješenjem ispraviti pogreške u imenima ili brojevima, pisanju ili računanju te druge očite netočnosti u rješenju koje je donijelo ili u njegovim ovjerenim prijepisima. Stavkom 2. istog članka Zakona propisano je da ispravak pogreške proizvodi pravni učinak od dana od kojeg proizvodi pravni učinak rješenje koje se ispravlja.

Slijedom navedenog, Povjerenstvo je donijelo odluku kako je navedeno u izreci ovoga akta.

PRESJEDNICA POVJERENSTVA

Nataša Novaković, dipl.iur.

Dostaviti:

1. Obveznik Darko Koren, elektroničkim dostavom
2. Obveznik Ratimir Ljubić, elektroničkom dostavom
3. Objava na internetskoj stranici Povjerenstva
4. Pismohrana